ZAPISNIK
5. sjednice VMO Borongaj Lugovi, održane 14. listopada 2021. s početkom u 20:00 u prostorijama MS Borongaj Lugovi

Nazočni:
1. Ivana Perković
2. Bruno Rižmarić
3. Petar Miočević
4. Ivica Milković

Odsutna: Katarina Horvat Zrilić

Zapisnik 4. sjednice VMO Borongaj Lugovi prihvaćen je jednoglasno bez rasprave.
Predsjednica VMO predlaže izmjenu dnevnog reda, dodavanjem točke „Program građenja za 2021. godinu.“ Prijedlog je prihvaćen jednoglasno bez rasprave. Prihvaćen je sljedeći 

D N E V N I   R E D 

1. Program građenja za 2022. godinu
2. Izvješće o poduzetim aktivnostima između dvije sjednice
3. Aktualna komunalna problematika
4. Pitanja i prijedlozi

[bookmark: _GoBack]Ad. 1) Program građenja za 2022. godinu

Predsjednica VMO informira nazočne članove Vijeća da je potrebno donijeti plan i program građenja za 2022. godinu koji bi obuhvaćao veće infrastrukturne zahvate na području mjesnog odbora. Predsjednica VMO stoga poziva nazočne članove da razgovaraju s građanima te donesu dodatne prijedloge za projekte koji bi mogli biti uvršteni u Program građenja za 2022. godinu.
Predsjednica VMO informira nazočne članove Vijeća kako su sljedeći projekti već uvršteni u Program građenja za 2022. godinu:
1. Izgradnja kružnog toka na raskrižju Čavićeva ulica – ulica Vukomerec
2. Izgradnja vertikalne spojne ceste između Ulice grada Vukovara i Mandlove ulice
3. rekonstrukcija Ulice Vukomerec  - saniranje od poplavljivanja

Predsjednica VMO obavještava kako je projekt poboljšanja vodovodne infrastrukture na ulici Vukomerec s ciljem zaustavljanja poplava prihvaćen, ali da treba izvršiti jači pritisak na Vodoopskrbu i odvodnju radi njihovog odbijanja da izvrše svoj dio nužnog posla. 
Predsjednica VMO obavještava prisutne članove da postoje zalihe željeznih česmi za vodu koje bi mogle biti postavljene u mjesnom odboru, te daje prijedlog da se one postave na igralištu u Savudrijskoj ulici, na igralištu kod zgrade na adresi Vukomerec 36 te da se jedna česma postavi na Getaldićevoj ulici kod Tekstilprometa zbog činjenice da mnogo ljudi onuda prolazi s psima u šetnji. Petar Miočević predlaže da se česma postavi kod zgrade Mjesne zajednice zbog velikog broja djece koja onuda prolaze na putu u i iz škole.

Ivica Milković predlaže da se u Program građenja uvrsti postavljanje reflektora na nogometnom igralištu u Savudrijskoj ulici kako bi se omogućilo dulja aktivnost na tom igralištu.
Petar Miočević predlaže da se ponovo razmisli o potencijalnom izvršavanju projekta izgradnje kružnog toka na križanju ulice Vukomerec, Vukomerečke ceste i ulice Siniše Glavaševića.
Prijedlozi uvršteni u Program građenja.
Program građenja za 2022. jednoglasno prihvaćen.

Ad. 2) Izvješće o poduzetim aktivnostima između dvije sjednice i aktualna komunalna 	problematika

Predsjednica VMO izvještava nazočne o aktivnostima poduzetima između dvije sjednice. Naglašava kako su prijedlozi malih komunalnih akcija prihvaćeni od strane VGČ, te će biti realizirani ukoliko već nisu.
Po pitanju problematičnih jablana kod kuće na adresi Kanfanarska 14, predsjednica VMO izvještava kako radni sastanak s predstavnicima Zrinjevca nisu prošli potpuno uspješno jer je naglašeno kako oni nemaju mogućnosti za orezivanje tog drveća. Članovi VMO su suglasni s predsjednicom VMO da se nastavi potraga za nekakvim rješenjem tog problema jer to drveće predstavlja objektivnu opasnost za stanovnike Kanfanarske 14 i druge.

Predsjednica VMO izvještava nazočne članove kako je gradska tvrtka Čistoća pristala ulaziti sa svojim kamionima u sporne tri ulice (Gologorička, Grdoselska, Grožnjanska) te stanovnicima tih ulica podijeliti kante za razvrstavanje otpada, čime bi se stekli uvjeti za uklanjanje „zelenog otoka“ na ulici Vukomerec kod kb. 12. Naglašeno je kako je potrebno obavijestiti stanare o terminima za vrijeme kojih ne smiju parkirati automobile u tim ulicama kako bi one bile prohodne za kamione Čistoće.

Predsjednica VMO izvještava kako su nadležne službe obaviještene o problemu osinjaka na zgradi Mjesne zajednice te kako je problem u procesu rješavanja. Navodi i kako je ista situacija sa problematičnim prometnim ogledalom na rasvjetnom stupu kod u.o. „Čingač“.

Predsjednica VMO izvještava kako je dobila prijedlog da se uklone oznake na cestama i nadstrešnica na nekadašnjoj autobusnoj stanici na ulici Vukomerec kod kb. 19. Petar Miočević potvrđuje kako je dobio isti prijedlog na sastanku s građanima. Predsjednica VMO daje prijedlog na glasovanje.
Nakon provedenog glasovanja utvrđuje se da Vijeće jednoglasno donosi

Z a k l j u č a k
o prometnoj problematici


Vijeće Mjesnog odbora Borongaj Lugovi predlaže Vijeću Gradske četvrti da od nadležnog gradskog tijela zatraži:

· uklanjanje oznaka na cesti i nadstrešnice na nekadašnjoj autobusnoj stanici na likaciji: Ulica Vukomerec kod kbr. 19.


Predsjednica VMO izvještava nazočne članove o problematici vezane uz gradske čestice na kojima se nalazio u.o. „Kivi“. Predsjednica VMO je upoznala članove s dokumentima dobivenima od gradskih služni, te izvještava članove kako je u razgovoru s komunalnim redarom dobila informaciju da je g. Ivica Topić imao pravo podići ogradu na koju su se neki građani više puta žalili.
Po pitanju pritužbe za poplavljivanje kanala koji bi se trebao očistiti, predsjednica VMO izvještava prisutne da je obaviještena kako je taj problem u nadležnosti Hrvatskih voda, a ne gradskih službi.


Ad. 3) Pitanja i prijedlozi

Predsjednica VMO otvara raspravu po ovoj točki dnevnog reda. 
S obzirom da se nijedan član VMO nije javio za raspravu, rasprava je zaključena.
Ovime je iscrpljen dnevni red, te je sjednica zaključena u 21:15 sati.

Zapisničar: 
					
Petar Miočević



                  			           		Predsjednica VMO Borongaj Lugovi:
                                                                                          
     Ivana Perković

